Emiliano Marcondes og Marcus Ingvartsen scorede hver to gange i anden halvleg, da FC Nordsjælland slog SønderjyskE med 4-1 efter Johan Absalonsens åbningsmål.

SønderjyskE og FC Nordsjælland dystede fredag eftermiddag i Superligaens mesterskabspil, og vinderen kunne snuppe en foreløbig tredjeplads inden den resterende del af sæsonen.

FCN havde et nærgående indlæg fra Mads Mini Pedersen i indledningen, men ingen nåede frem til det oplagte mulighed, og i stedet slog værterne til efter otte minutter.

Stopperen Victor Tranberg fejlbedømte en pasning, og så snuppede rutinerede Johan Absalonsen bolden og sparkede den fladt i nettet til 1-0.

Absalonsen havde endnu et par lignede muligheder senere i første halvleg, hvor Emiliano Marcondes også bød ind med et nærgående frisparksforsøg, ligesom gæsterene også havde bolden klart mest. Det var dog 1-0 ved pausen.

Straks efter genstart kom FCN på omgangshøjde, da Stanislav Lobotka førte an i en omstilling. Han fandt Karlo Bartolec, der spillede bolden skråt tilbage i feltet, hvor Marcondes og scorede sit 10. sæsonmål.

Kort efter slap Godsway Donyoh alene igennem med Fernandes, der dog vandt duellen med den hurtige angriber. Samme facit blev det, da Marcus Ingvartsen lidt efter trykkede af uden for feltet.

SønderjyskE havde muligheder til Nicholas Marfelt og Absalonsen i den efterfølgende periode, mens Ingvartsen i den anden ende også bød ind, men opgøret forblev på vippen, da stadionuret rundede de 70 minutter.

Efter 72 minutter slog FCN dog til igen. Og igen var det Lobotka, der lagde bolden ud til Bartolec. Han smækkede denne gang bolden tæt ind under mål, hvor Marcondes dukkede op og satte foden på. 2-1 til FCN.

Sønderjyske virkede knækket, og efter 80 minutter kom 1-3-målet, da Donyoh rundede Fernandes. Bolden sprang fra ham, men topscorer Ingvartsen var på plads og scorede nemt – i øvrigt hans femte kamp i træk med scoring. En tangering af klubrekorden.

FCN fik også et fjerde mål, da Mathias Jensen i overtiden stak bolden dybt til Ingvartsen, der køligt satte sit 18. sæsonmål i nettet til slutresultatet 4-1. FCN er treer indtil resten af runden efter afviklet.